b'\n_START_ARTICLE_\nMayotte\n_START_PARAGRAPH_\nAng Mayot /mei\xcc\xaf\xcb\x88\xc9\x92t\xca\xb0/ (pagbigkas sa Pranses /maj\xc9\x94t/) ay isang panlabas na kolektibidad ng Pransiya sa hilagang dulo ng Kanal ng Mozambique sa Karagatang Indiyan, sa pagitan ng hilagang Madagascar at hilagang Mozambique. Bahagi ng kapuluang Comoros sa pisikal na heograpiya ang teritoryo, ngunit hindi sa pampolitika na heograpiya. Kilala din ito bilang Mahor\xc3\xa9, lalo na ang mga nagsusulong sa pagsama nito sa Unyon ng Comoros.'